CELEX: 32004D0804(01)
Language: hr
Date: 2004-03-30 00:00:00
Title: 2004/804/EZ: Odluka Vijeća od 30. ožujka 2004. o sklapanju Sporazuma u obliku razmjene pisama između Europske zajednice i Barbadosa, Belizea, Republike Côte d’Ivoirea, Republike Fidžija Otoka, Republike Gvajane, Jamajke, Republike Kenije, Republike Konga, Republike Madagaskara, Republike Malavija, Republike Mauricijusa, Republike Surinama, Kraljevine Svazija, Svetog Kristofora i Nevisa, Ujedinjene Republike Tanzanije, Republike Trinidada i Tobaga, Republike Ugande, Republike Zambije i Republike Zimbabvea o pristupanju Republike Mozambika Protokolu br. 3 o šećeru iz država AKP-a iz Priloga V. Sporazumu o partnerstvu AKP-EZ

11/Sv. 128
            
            
               HR
            
            
               Službeni list Europske unije
            
            
               41
            
         32004D0804(01)
   
               L 356/1
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 30. ožujka 2004.
   o sklapanju Sporazuma u obliku razmjene pisama između Europske zajednice i Barbadosa, Belizea, Republike Côte d’Ivoirea, Republike Fidžija Otoka, Republike Gvajane, Jamajke, Republike Kenije, Republike Konga, Republike Madagaskara, Republike Malavija, Republike Mauricijusa, Republike Surinama, Kraljevine Svazija, Svetog Kristofora i Nevisa, Ujedinjene Republike Tanzanije, Republike Trinidada i Tobaga, Republike Ugande, Republike Zambije i Republike Zimbabvea o pristupanju Republike Mozambika Protokolu br. 3 o šećeru iz država AKP-a iz Priloga V. Sporazumu o partnerstvu AKP-EZ
   (2004/804/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., povezano s člankom 300. stavkom 2. prvom rečenicom,
   uzimajući u obzir prijedlog Komisije,
   budući da:
   
               (1)
            
            
               Zajedničkom izjavom iz Protokola br. 3. o šećeru iz država AKP-a iz Priloga V. Sporazumu o partnerstvu između afričkih, karipskih i pacifičkih država te Europske zajednice i njezinih država članica potpisanom u Cotonouu (Benin) 23. lipnja 2000. („Sporazum o partnerstvu AKP-EZ”) (1) predviđa se ispitivanje svakog zahtjeva koji dolazi iz afričke, karipske ili pacifičke države (AKP), koja je ugovorna strana Sporazuma, a nije posebno navedena u tom Protokolu, da sudjeluje u njegovim odredbama.
            
         
               (2)
            
            
               Republika Mozambik država je AKP-a, ugovorna strana Sporazuma o partnerstvu AKP-EZ koja je zatražila da sudjeluje u odredbama navedenog Protokola,
            
         
               (3)
            
            
               U pismu od 20. listopada 2003. države AKP-a potvrdile su svoju suglasnost za pristupanje Republike Mozambika navedenom Protokolu.
            
         
               (4)
            
            
               Nakon pregleda zahtjeva Republike Mozambika, koji je pokazao da je zemlja neto izvoznik šećera i da može izvoziti šećer na trajnoj osnovi, uputno je predložiti pristupanje Republike Mozambika navedenom Protokolu,
            
         ODLUČILO JE:
   Članak 1.
   Ovime se u ime Zajednice prihvaća Sporazum u obliku razmjene pisama između Europske zajednice i Barbadosa, Belizea, Republike Konga, Republike Fidžija Otoka, Republike Gvajane, Republike Côte d’Ivoirea, Jamajke, Republike Kenije, Republike Madagaskara, Republike Malavija, Republike Mauricijusa, Republike Surinama, Svetog Kristofora i Nevisa, Kraljevine Svazija, Ujedinjene Republike Tanzanije, Republike Trinidada i Tobaga, Republike Ugande, Republike Zambije i Republike Zimbabvea o pristupanju Republike Mozambika Protokolu br. 3 o šećeru iz država AKP-a iz Priloga V. Sporazumu o partnerstvu AKP-EZ.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu (osobe) ovlaštenu (ovlaštene) za potpisivanje Sporazuma u obliku razmjene pisama u ime Zajednice.
   Članak 3.
   Ova se Odluka objavljuje u Službenom listu Europske unije.
   
      Sastavljeno u Bruxellesu 30. ožujka 2004.
      
         
            Za Vijeće
         
         
            Predsjednik
         
         M. McDOWELL
      
   
   
      (1)  SL L 317, 15.12.2000., str. 269.